Diari Oficial de la Generalitat Valenciana


Sumari del DOGV 5016, del 30-05-2005 (2005/5547)

RESOLUCIÓ de 10 de maig de 2005, del secretari autonòmic d'Esport, per la qual es resol la convocatòria de subvencions destinades a federacions esportives, clubs esportius, ajuntaments i organismes autònoms municipals per a l'organització d'esdeveniments esportius especials en la Comunitat Valenciana durant l'any 2005.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5016

Data del DOGV
:   30-05-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/5547


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 10 de maig de 2005, del secretari autonòmic d'Esport, per la qual es resol la convocatòria de subvencions destinades a federacions esportives, clubs esportius, ajuntaments i organismes autònoms municipals per a l'organització d'esdeveniments esportius especials en la Comunitat Valenciana durant l'any 2005. [2005/5547]
  
Per Orde de 30 de desembre de 2004, de la Conselleria de Cultura, Educació i Esport es convoquen les subvencions destinades a federacions esportives, clubs esportius, ajuntaments i organismes autònoms municipals per a l'organització d'esdeveniments esportius especials en la Comunitat Valenciana durant l'any 2005.
  
En la disposició final primera de l'Orde es delega en el secretari autonòmic d'Esport la facultat de concedir o denegar estes subvencions, i se li autoritza perquè dicte les resolucions i instruccions necessàries per al desenvolupament i execució de l'esmentada Orde.
  
En la base cinquena de l'esmentada Orde s'estableixen els criteris de valoració de les sol·licituds i resolució del procediment, i es designa mitjançant resolució de 9 de febrer de 2005, de la Secretaria Autonòmica d'Esport, els membres de la comissió avaluadora.
  
Una vegada formalitzats els actes d'instrucció corresponents i elevada la proposta de resolució per la comissió tècnica d'avaluació constituïda a este efecte i en virtut del que disposen els articles 40 i 45 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, resolc
  
Primera: Concedir a les entitats que a continuació es relacionen les subvencions següents per un import global de sis-cents tretze mil euros (613.000 euros).
  
Tercera: Les entitats beneficiàries de les subvencions hauran de complir les obligacions a què es refereix la base sisena de la convocatòria i justificar les ajudes en la forma establida en la base novena.
  
Quarta: Les entitats beneficiàries hauran d'aportar, per mitjans propis o aliens, la part de finançament del pressupost final de l'esdeveniment no coberta per la subvenció concedida.
  
Cinquena: Autoritzar i disposar els fons a favor de tots i cadascun dels beneficiaris que es relacionen en la clàusula primera i per les quantitats que s'indiquen, a càrrec de l'aplicació pressupostària 65.01.71.198.86.8, línia T2142000 dels pressupostos de la Generalitat Valenciana per a l'any 2005.
  
De conformitat amb el que establixen els articles 107, 116 i 117 de la Llei de Règim jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciós'Administrativa, la present resolució, que posa fi a la via administrativa, podrà ser recorreguda potestativament en reposició, o bé caldrà plantejar directament recurs contenciós administratiu en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura, Educació i Esport en el termini d'un mes a comptar des de l'endemà de la seua notificació, a excepció de les administracions públiques de conformitat amb allò que disposa l'article 44.1 de la Llei 29/1998, de 13 de juliol, reguladora de la Jurisdicció Contenciós Administrativa.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, sense perjuí de la potestativa interposició del recurs de reposició davant d'esta Conselleria de Cultura, Educació i Esport, en el termini de dos mesos a comptar des de l'endemà de la seua notificació.